Oficialusis leidinys L 013 , 20/01/2004 p. 0003 - 0018



Komisijos reglamentas (EB) Nr. 85/2004 2004 m. sausio 15 d. nustatantis obuolių prekybos standartą EUROPOS EKONOMINĖS BENDRIJOS KOMISIJA, atsižvelgdama į Europos bendrijos steigimo sutartį, atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1], ypač į jo 2 straipsnio 2 dalį, kadangi: (1) Obuoliai yra tarp reglamento (EEB) Nr. 2200/96 I priede išvardytų produktų, kurių standartus reikia nustatyti. 2001 m. rugpjūčio 6 d. Komisijos reglamentas (EB) Nr. 1691/2001, nustatantis obuolių ir kriaušių prekybos standartus ir iš dalies pakeičiantis Komisijos reglamentą Nr. 920/89 [2], nustato obuolių ir kriaušių prekybos standartą. (2) Aiškumo labui Jungtinių Tautų Europos ekonominės komisijos (JT/EEK) Greitai gendančios produkcijos ir kokybės plėtros standartizacijos darbo grupė nusprendė, kad taisyklės dėl obuolių turėtų būti atskirtos nuo taisyklių dėl kriaušių. Taip pat ji nusprendė atnaujinti JT/EEK standartą FFV-50 dėl obuolių prekybos ir komercinės kokybės tikrinimo, atsižvelgiant į nuostatas dėl kokybės ir dydžio. Skaidrumo pasaulinėje rinkoje išlaikymo labui Reglamentas (EB) Nr. 1619/2001 turėtų būti panaikintas. (3) Pagrindinis subrendimo kriterijus, nustatytas Reglamente (EB) Nr. 1619/2001, yra minimalaus dydžio apibrėžimas. Atsižvelgiant į paskutiniąją technikos plėtrą, susijusią su kietumo ir cukraus kiekio matavimu, taip pat į mažo dydžio subrendusių obuolių naujų rinkų atsiradimą, Bendrijoje taikomas minimalus obuolių dydis turėtų būti sumažintas, rinkoje taikomi nauji brandos kriterijai, kaip cukraus kiekis ir kietumas, užtikrinantys, kad minimalaus dydžio sumažinimas nesudarys sąlygų nepakankamai subrendusiems ir (arba) išsivysčiusiems vaisiams. (4) Reikia daugiau darbo siekiant tiksliau apibrėžti šiuos naujus kriterijus, atsižvelgiant į veislių charakteristikas, kaip obuolių dydis, minimalaus dydžio sumažinimo įgyvendinimas turėtų būti atidėtas iki 2005 m. rugpjūčio 1 d. ir iki šio laiko nustatytos laikinosios nuostatos dėl dydžio. (5) Pritaikius šiuos standartus, nepatenkinamos kokybės produktai būtų pašalinti iš rinkos, produkcija atitiktų vartotojų reikalavimus, būtų lengviau prekiauti vadovaujantis teisinga konkurencija taip padedant didinti pelningumą. (6) Standartai taikytini visuose prekybos etapuose. Transportavimas tolimais atstumais, sandėliavimas tam tikrą laikotarpį ir įvairūs procesai, vykstantys produktuose, gali sukelti tam tikro laipsnio gedimą dėl biologinio produktų vystymosi ar jų polinkį greitai gesti. Reikėtų atsižvelgti į tokį gedimą taikant standartą prekybos etapuose po produktų išsiuntimo. (7) "Aukščiausiosios" klasės produktai turi būti ypatingai atidžiai rūšiuojami ir pakuojami, tokiu atveju reikia atkreipti dėmesį tik į šviežumo trūkumą ir pabrinkimą. (8) Šiame reglamente numatytos priemonės atitinka Šviežių vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Šiame priede nustatomas obuolių, klasifikuojamų KN kodo ex080810 pozicijoje, prekybos standartas. Standartas taikomas visuose prekybos etapuose esant reglamentu (EB) Nr. 2200/96 nustatytoms sąlygoms. Tačiau etapuose po išsiuntimo, atsižvelgiant į standarto reikalavimus, produktuose galima pastebėti: - nežymų šviežumo trūkumą ir pabrinkimą, - nežymių gedimų dėl jų vystymosi ir polinkio greitai gesti, jeigu tai yra nepriklausantys "Aukščiausiajai" klasei produktai. 2 straipsnis Iki 2005 m. liepos 31 d. galioja šios nuostatos dėl dydžio: a) reikalaujamas minimalus visų klasių dydis pagal skersmenį yra toks: | "Aukščiausioji" | I | II | Stambiavaisės veislės | 70 mm | 65 mm | 65 mm | Kitos veislės | 60 mm | 55 mm | 55 mm | b) reikalaujamas minimalus visų klasių dydis pagal masę yra toks: | "Aukščiausioji" | I | II | Stambiavaisės veislės | 140 g | 110 g | 110 g | Kitos veislės | 90 g | 80 g | 80 g | 3 straipsnis Reglamentas (EEB). Nr. 1619/2001 panaikinamas. 4 straipsnis Šis reglamentas įsigalioja dvidešimtą dieną po jo paskelbimo Europos Sąjungos oficialiame leidinyje. Priedo III punkto antroji ir trečioji pastraipa taikomos nuo 2005 m. rugpjūčio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2004 m. sausio 15 d. Komisijos vardu Franz Fischler Komisijos narys [1] OL L 297, 1996 11 21, p. 1. Reglamentas su paskutiniais pakeitimais, padarytais Komisijos reglamentu (EB) Nr. 47/2003 (OL L 7, 2003 1 11, p. 64). [2] OL L 215, 2001 8 9, p. 3. Reglamentas su pakeitimais, padarytais Reglamentu (EB) Nr. 46/2003 (OL L 7, 2003 1 11, p. 61). -------------------------------------------------- PRIEDAS STANDARTAI OBUOLIAMS I. PRODUKCIJOS APIBRĖŽIMAS Šis standartas taikomas iš Malus domestica Borkh išaugintų veislių (kultivarų) obuoliams, kurie vartotojams tiekiami švieži, išskyrus obuolius pramoniniam perdirbimui. II. KOKYBĖS NUOSTATOS Standarto tikslas yra apibrėžti kokybės reikalavimus obuolius paruošus ir supakavus. A. Minimalūs reikalavimai Visų klasių obuoliai, laikantis kiekvienai klasei taikomų nuostatų ir leistinų nuokrypių, turi būti: - sveiki, - nesugedę; puvimo ar gedimo paveikta ir dėl to vartoti netinkama produkcija neleistina, - švarūs, faktiškai neturintys jokių pastebimų pašalinių medžiagų, - faktiškai nesant juose kenkėjų, - faktiškai visiškai nepažeisti kenkėjų, - be nenatūralios išorinės drėgmės, - be jokio pašalinio kvapo ir (arba) skonio. Be to, jie turi būti kruopščiai nuskinti. Obuolių vystymasis ir būklė turi būti tokie, kad jie: - toliau bręstų ir pasiektų pagal klasės savybes reikiamą brandos laipsnį [1] [2], - galėtų išlaikyti transportavimą bei paruošimą, ir - į paskyrimo vietą būtų pristatyti patenkinamos būklės. B. Klasifikacija Obuoliai skirstomi į tris toliau apibūdintas klases. i) "Aukščiausioji" klasė Šios klasės obuoliai turi būti aukščiausios kokybės. Savo forma, dydžiu bei spalva jie turi būti būdingi tai veislei [3] ir turėti kotelį. Minkštimas turi būti idealiai sveikas. Juose turi nebūti defektų, išskyrus labai nežymius paviršiaus defektus, jeigu jie nekenkia bendrai produkcijos išvaizdai, kokybei, kokybės išlaikymui ir pateikimui pakuotėje. ii) I klasė Šios klasės obuoliai turi būti geros kokybės. Savo forma, dydžiu bei spalva jie turi būti būdingi tai veislei [4]. Minkštimas turi būti idealiai sveikas. Tačiau gali būti leistini nežymūs defektai ant atskirų vaisių, jeigu jie nekenkia bendrai produkcijos išvaizdai, kokybei, kokybės išlaikymui ir pateikimui pakuotėje: - nežymus formos defektas, - nežymus vystymosi defektas, - nežymus spalvos defektas, - nežymūs odelės defektai, kurie negali būti didesni kaip: - 2 cm ilgio, jeigu defektai pailgos formos, - 1 cm2 viso paviršiaus ploto, jeigu tai kitokie defektai, išskyrus šašligę (Venturia inaequalis), kuri neturi apimti daugiau kaip 0,25 cm2 bendro ploto, - 1 cm2 viso paviršiaus ploto, sudaužto, bet nepakeitusio spalvos. Obuolių kotelio gali nebūti, jeigu jis pašalintas švariai, o šalia esanti odelė nepažeista. iii) II klasė Šiai klasei priklauso obuoliai ir kriaušės, kurie netinka aukštesnėms klasėms, tačiau atitinka minimalius aukščiau apibūdintus reikalavimus [5]. Minkštimas turi neturėti didesnių defektų. Gali būti leistini defektai, jeigu vaisiai išlaiko pagrindines kokybės, jos išlaikymo ir pateikimo savybes: - formos defektai, - vystymosi defektai, - spalvos defektai, - odelės defektai, kurie negali būti didesni kaip: - 4 cm ilgio, jeigu defektai pailgos formos, - 2,5 cm2 viso paviršiaus ploto, jeigu tai kitokie defektai, įskaitant spalvą šiek tiek pakeitusius sudaužymus, išskyrus šašligę (Venturia inaequalis), kuri turi apimti ne daugiau kaip 1 cm2 bendro ploto, - nežymūs įbrėžimai, neviršijantys 1,5 cm2 viso paviršiaus ploto, kurie gali turėti nežymių spalvos defektų. III. RŪŠIAVIMO PAGAL DYDĮ NUOSTATOS Dydis nustatomas pagal didžiausią pusiaujo dalies skersmenį arba pagal masę. Reikalaujamas minimalus visų klasių dydis pagal skersmenį yra toks: | "Aukščiausioji" | I klasė | II klasė | Stambiavaisės veislės | 65 mm | 60 mm | 60 mm | Kitos veislės | 60 mm | 55 mm | 55 mm | | "Aukščiausioji" | I klasė | II klasė | Stambiavaisės veislės | 110 g | 90 g | 90 g | Kitos veislės | 90 g | 80 g | 70 g | [1] Dėl Fuji rūšiai būdingų savybių nuimant derlių leidžiama, kad vaisiaus šerdis būtų spindulinė, vandeninga, su sąlyga, kad ji yra kiekvieno vaisiaus indų pluoštuose. [2] Dėl šio tikslo jie turi turėti pakankamą tirpiosios sausosios medžiagos kiekį ir būti atitinkamo kietumo. [3] Obuolių spalvos ir rusvumo kriterijai pateikiami šio standarto priede kartu su neišsamiu atmainų sąrašu pagal kiekvieną kriterijų. [4] Obuolių spalvos ir rusvumo kriterijai pateikiami šio standarto priede kartu su neišsamiu atmainų sąrašu pagal kiekvieną kriterijų. [5] Obuolių spalvos ir rusvumo kriterijai pateikiami šio standarto priede kartu su neišsamiu atmainų sąrašu pagal kiekvieną kriterijų. --------------------------------------------------